**ЧАСТ ІI. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТA**

* 1. Критерии за възлагане на поръчката. Всяка от обособените позиции в настоящата обществена поръчка ще бъде възложена въз основа на икономически най-изгодна оферта по критерий „най-ниска цена”.
	2. Методика за изчисляване на „най-ниска цена“ за обособените позиции:

**А.** За всяка от първите четиринадесет обособени позиции на поръчката „най-ниската цена“ на всеки участник се изчислява по следната формула:

Ц уч. = 80% Ц снегопочистване + 20% Ц опесъчаване

Където:

Ц уч. е изчислената цена, за съответния участник;

Ц снегопочистване е единичната цената предложена за една машиносмяна (8 часа) за снегопочистване;

Ц опесъчаване е единичната цената предложена за един километър опесъчен път.

**Б.** За ОП 15 – Подготовката на пътищата за експлоатация при зимни условия „най-ниската цена“ на всеки участник се изчислява по следната формула:

**Ц уч. = 80% Ц1+ 15% Ц2+5%Ц3**

**Където:**

**Ц уч.** е изчислената цена, за съответния участник;

**Ц1** е изчислената цена на всеки участник за отстраняване на повредите на настилката чрез запълване на пукнатини и изкърпване на дупките и извършване на ремонтни работи по мостове и водостоци при възникване на необходимост - изчислява се по следната формула;

**Ц1**= 80% ЦТ +15 % ЦСт +5% ЦП

Където:

ЦТ е единичната цената, предложена от съответния участник за изкърпване на дупки с топли асфалтови смеси;

ЦСт. е единичната цената, предложена от съответния участник за изкърпване на дупки с студени асфалтови смеси;

ЦП е единичната цената, предложена от съответния участник за запълване на пукнатини;

* В ценовото предложение участниците посочват: Часова ставка /ЧС/ - лв/ч; Допълнителни разходи /ДР/ - %; Доставно-складови разходи/ДСР/ - %; Печалба - %.

За извършване на ремонтни работи по мостове и водостоци при възникване на такава необходимост ценообразуването на конкретни видове ремонтни работи се ползват “Разходни норми - СЕК” за определяне на норма време и разходната норма за материалите и посочените показатели.

**Ц2** е единичната цената, предложена от съответния участник за подравняване и профилиране на банкетите;

* В ценовото предложение участниците посочват цена за натоварване и извозване на земни маси, след извършване на заравняването на банкета, така че същите да не образуват „диги“ в края на банкета на пътя. Посочват се цени за натоварване и извозване на 1, 2 и 5 км.

**Ц3** е изчислената цена за почистване на храсти и самораслите дървета с диаметър до 15 см; клони над пътя и самораслите дървета с диаметър над 15 см. - изчислява се по следната формула:

**Ц3**=60%ЦХ + 30%ЦК1+5%ЦК2+5%ЦД

Където:

ЦХ е единичната цена, предложена от съответния участник за почистване храсти и саморасли дървета с диаметър до 15 см. от банкетите на общинските пътища;

ЦК1 е единичната цена, предложена от съответния участник за машинно изрязване на клони, надвиснали над пътя с височина над 4 метра над пътното платно, а за клоните с височина до 4 метра на ширина 1,5 метра в страни от пътното платно;

ЦК2 е единичната цена, предложена от съответния участник за ръчно изрязване на клони с диаметър по-голям от 7 см, надвиснали над пътя, като тези клони се изрязват до първия основен клон от короната на дървото;

ЦД е единичната цена, предложена от съответния участник за отсичане и изкореняване на дървета с диаметър над 15 см.;

В предложените цени – ЦХ, ЦК1, ЦК2 и ЦД участниците трябва да заложат и стойността за натоварване и извозване от съответната пътна отсечка на изрязаните клони, храсти и разтрупените дървета до посочено от Възложителя населено място, което е най-близо по съответния маршрут.